ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030095
ขอให้แก้ไขปัญหาหาบเร่แผงลอยกีดขวางทางสัญจร บริเวณสะพานลอยคนข้าม ระหว่างศูนย์การค้าเซ็นทรัลพระราม 2 กับห้างสรรพสินค้าบิ๊กซีสาขาพระราม 2 ถนนพระราม2 (ไม่ทราบแขวง) เขตบางขุนเทียน กรุงเทพมหานคร จุดสังเกตในพื้นที่จะมี 2 สะพานลอยฯ แห่งแรกเป็นสะพานลอยฯ เก่า ขนาดเล็กอยู่ด้านหน้าตลาด แต่จุดเกิดเหตุเป็นสะพานใหม่ ขนาดใหญ่ข้ามถนนพระราม 2 ระหว่างศูนย์การค้าเซ็นทรัลพระราม 2 กับห้างสรรพสินค้าบิ๊กซีสาขาพระราม 2 เนื่องจากผู้ร้องสัญจรผ่านประจำทุกวัน พบเห็นหาบเร่แผงลอยวางสิ่งของกีดขวางทางสัญจรจำนวนมาก โดยเฉพาะเวลาที่ศูนย์การค้าฯ และห้างฯ ยังไม่เปิดบริการ ช่วงเช้าประมาณ 07.00-09.00 น. การวางจำหน่ายสินค้าจะแน่นเต็มพื้นที่ เสื่อปูขนาดใหญ่ประมาณ 2 เมตร วางจำหน่ายสินค้าทั้ง 2 ฝั่ง หลังจากนั้นเวลาประมาณ 10.00-11.00 น. มีพนักงานรักษาความปลอดภัยของห้างฯ มาไล่ กลุ่มผู้ค้าจะทยอยเก็บแผงลอย เหลือไม่กี่ร้านที่ใช้พื้นที่ไม่มาก เช่น แผงจำหน่ายสลากกินแบ่งรัฐบาล เป็นต้น ล่าสุดวันที่ 27 กรกฎาคม 2566 เวลาประมาณ 09.30 น. พบเห็นหาบเร่แผงลอยจำนวนมากกว่าที่ผ่านมา ผู้ร้องเข้าใจการประกอบอาชีพ ถ้ากินพื้นที่ไม่มากประมาณ 50 เซนติเมตร ยังพอสัญจรได้ปกติ แต่การวางเสื่อปูขนาดใหญ่ประมาณ 2 เมตรดังกล่าวสร้างความเดือดร้อนแก่ผู้สัญจรอย่างมาก ประสบปัญหามานานตั้งแต่มีสะพานลอยฯ ใหม่ (ไม่ระบุเวลา) ผู้ร้องตั้งข้อสงสัยเกี่ยวกับปัญหาไม่ได้รับการแก้ไข แม้ว่าระยะเวลาล่วงเลยมานาน ผู้ร้องไม่แน่ใจเกี่ยวกับสถานที่เกิดเหตุอยู่ในเขตพื้นที่ของสำนักงานเขตบางขุนเทียน แต่อาจเป็นสะพานลอยฯ ของเอกชนหรือไม่ หน่วยงานที่เกี่ยวข้องเช่น สถานีตำรวจนครบาลท่าข้าม, เทศกิจสำนักงานเขตบางขุนเทียน เป็นต้น จึงไม่สามารถแก้ไขปัญหาได้ ผู้ร้องจึงร้องขอให้หน่วยงานที่เกี่ยวข้องได้พิจารณาช่วยเหลือแก้ไขปัญหา เพื่อบรรเทาทุกข์แก่ประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata